open-index/open-wikipedia-markdown huggingface dataset:
Κάτω Βερενίκη Ιωαννίνων

Η **Κάτω Βερενίκη** είναι ημιορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - Ιστορικά στοιχεία
Η Κάτω Βερενίκη βρίσκεται προς τα όρια με την Περιφερειακή Ενότητα Θεσπρωτίας σε υψόμετρο 340 μέτρα και ανατολικά του Ζαλογγίτικου χείμαρρου ενώ η Βερενίκη στα δυτικά και νοτιοδυτικότερα. Απέχει 47 χλμ. Δ.-ΝΔ. από την πόλη των Ιωαννίνων, 47 χλμ. Α.-ΒΑ. από την Ηγουμενίτσα και 48 χλμ. Δ.-ΝΔ. από την Ελεούσα (έδρα του δήμου). Ως ξεχωριστός οικισμός αναφέρεται για πρώτη φορά, με την ονομασία *Κάμπος* το 1961 να απογράφεται στην κοινότητα Βερενίκης. Το 1963 με το ΦΕΚ 91Α - 13/06/1963 μετονομάστηκε σε  Κάτω Βερενίκη. Σύμφωνα με το σχέδιο Καλλικράτης, μαζί με την Βερενίκη, τον Βεντερίκο και την Παλαιοχώρα αποτελούν τη τοπική κοινότητα Βερενίκης της δημοτικής ενότητας Μολοσσών που υπάγεται στο δήμο Ζίτσας και σύμφωνα με την απογραφή 2011 έχει 59 κατοίκους.

### Απογραφές πραγματικού πληθυσμού (''de facto)''

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Κάτω Ζάλογγο Ιωαννίνων

Το **Κάτω Ζάλογγο** είναι ημιορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά στοιχεία - Αξιοθέατα
Το Κάτω Ζάλογγο βρίσκεται στα όρια με την Περιφερειακή Ενότητα Θεσπρωτίας σε υψόμετρο 305 μέτρα και στα δυτικά του Ζαλογγίτικου ποταμού. Απέχει 51 χιλιόμετρα Δ.-ΝΔ. από την πόλη των Ιωαννίνων, 48 χλμ. Α.-ΒΑ. από την Ηγουμενίτσα και 45 χλμ. Δ.-ΝΔ. από την Ελεούσα (έδρα του δήμου). Το πιο σημαντικό αξιοθέατο είναι το "Ζαλογγογέφυρο" στα βόρεια του χωριού και την κατεύθυνση προς τη Βροσίνα. Πρόκειται για πέτρινο μονότοξο γεφύρι ύψους 8 μέτρων, πλάτους 2 και με άνοιγμα τόξου 11,30 μέτρα που γεφυρώνει τον Ζαλογγίτικο και από το 1996 έχει χαρακτηρισμός ιστορικό διατηρητέο μνημείο. Το ίδιο έχουν χαρακτηριστεί το πέτρινο δημοτικό σχολείο μαζί με τα δύο κοντινά πέτρινα πηγάδια *"γιατί αποτελούν αξιόλογα δείγματα του είδους τους, είναι ταυτισμένα με τις μνήμες και την παράδοση του χωριού και είναι συνδεδεμένα με τον τρόπο διαβίωσης των κατοίκων της περιοχής"*.

## Διοικητικά στοιχεία
Ως οικισμός αναφέρεται επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης, μαζί με το Ζάλογγο αποτελούν τη τοπική κοινότητα Ζαλόγγου της δημοτικής ενότητας Μολοσσών που υπάγεται στο δήμο Ζίτσας και σύμφωνα με την απογραφή 2011 έχει πληθυσμό 98 κατοίκους.

## Εξωτερικοί σύνδεσμοι

* Γεφύρι Ζαλογγογέφυρο  από τον ιστότοπο ΟΔΥΣΣΕΥΣ  του Υπουργείου Πολιτισμού και Αθλητισμού 
* Το Ζαλογγογέφυρο στο https://www.youtube.com/

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Τερβιναφίνη

Η **τερβιναφίνη** (αγγλ. *terbinafine*) είναι αλλυλαμίνη, συνθετική δραστική ένωση που, ως φάρμακο, καλύπτει ένα ευρύ φάσμα αντιμυκητιασικής δράσης. Πωλείται, μεταξύ άλλων, με την εμπορική ονομασία ***Lamisil*** στην Ελλάδα, ή την ονομασία *Terbinafine/Target*.
280px|μικρογραφία|Η χημική δομή της τερβιναφίνης

## Κύρια δράση
Η δράση της αφορά πρωτίστως στην επίδραση της εποξειδάσης του σκoυαλεvίoυ στην κυτταρική μεμβράνη των μυκήτων. Σε μικρή συγκέντρωση, η τερβιναφίνη είναι μυκητοκτόνος κατά των δερματόφυτων, όπως επίσης και των ευρωτομυκήτων και κάποιων εκ των δίμορφων μυκήτων. Η δράση της κατά των ζυμομυκήτων, που είναι και οι σπουδαιότεροι, είναι είτε μυκητοκτόνος είτε μυκητοστατική ανάλογα με τον τύπο του ζυμομύκητα.

## Χρήσεις
Ευρέως χρησιμοποιείται για τη θεραπεία των ακόλουθων παθήσεων: ποικιλόχρους πιτυρίασης (*Pityriasis versicolor*), δερματομυκητιάσεων ποδών (*πόδι του αθλητή*), μηροβουβωνικών πτυχών,  ψιλού δέρματος,  δερματικής καντιντίασης, μυκητιασικών λοιμώξεων των νυχιών (λ.χ. ονυχομυκητίασης) και τριχοφυτίασης. Λαμβάνεται από το στόμα, αν και συνήθως εφαρμόζεται στο δέρμα ή ως κρέμα ή αλοιφή. Ως αλοιφή είναι πιο αποτελεσματική για τις μολύνσεις των νυχιών.

## Ανεπιθύμητες ενέργειες
Οι συχνές ανεπιθύμητες ενέργειες -όταν λαμβάνεται από το στόμα- περιλαμβάνουν: ναυτία, διάρροια, πονοκέφαλο, βήχα, εξάνθημα. Οι σοβαρές παρενέργειες περιλαμβάνουν και αλλεργικές αντιδράσεις. Η χρήση της κατά τη διάρκεια της εγκυμοσύνης συνήθως δεν συνιστάται.

Η κρέμα και η αλοιφή πιθανόν να προκαλέσουν κνησμό (φαγούρα), αλλά γενικά είναι καλά ανεκτές. Η τερβιναφίνη ανήκει στην οικογένεια των φαρμάκων των αλλυλαμινών. Λειτουργεί μειώνοντας την ικανότητα των μυκήτων να παραγάγουν στερόλες. Φαίνεται ότι προκαλεί θάνατο στα κύτταρα των μυκήτων.

## Ιστορικό
Η τερβιναφίνη αναπτύχθηκε για πρώτη φορά το 1991. Είναι στον Κατάλογο Βασικών Φαρμάκων του Παγκόσμιου Οργανισμού Υγείας. Το 2017 ήταν το 307ο πιο συχνότερο συνταγογραφούμενο φάρμακο στις Ηνωμένες Πολιτείες Αμερικής, με περισσότερες από ένα εκατομμύριο συνταγές.

Η τερβιναφίνη είναι κυρίως αποτελεσματική σε μύκητες της οικογένειας των *Onygenales* και σε ορισμένους ζυμομύκητες του γένους *Candida* (λ.χ. *Candida glabrata*).

## Παραπομπές

 
Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Χημικές ουσίες
Κατηγορία:Μυκητοκτόνα
Κρικελλοπόταμος

Ο **Κρικελιώτης** ή **Κρικελοπόταμος** είναι ποταμός του νομού Ευρυτανίας.

Πηγάζει από το όρος Βελούχι, βόρεια του Κρικέλλου και ενώνεται με τον Καρπενησιώτη δημιουργώντας  τον Τρικεριώτη έχει συνολικό μήκος 17 χιλιομέτρων. Ο ποταμός, αν και χαρακτηρίζεται από ένα μικρό μέγεθος, έχει πολλά περάσματα και φαράγγια. 

Κατηγορία:Ποταμοί της Ελλάδας
Κατηγορία:Περιφερειακή ενότητα Ευρυτανίας
Το Ψιχουλάκι

**Το Ψιχουλάκι** () είναι μια ολλανδική ταινία του 1999 σε σκηνοθεσία της Μαρία Πίτερς, βασισμένη στο μυθιστόρημα του Chris van Abkoude . Ήταν η υποβολή της Ολλανδίας στα 73α Βραβεία Όσκαρ για το Όσκαρ Καλύτερης Ξενόγλωσσης Ταινίας, αλλά δεν έγινε δεκτή ως υποψήφια.  

## Ηθοποιοί και Χαρακτήρες

* Ρουντ Φέλτκαμπ στον ρόλο του Ψιχουλάκι
* Χιούγκο Χένεν στον ρόλο του Βίλκες, ως ο καλύτερος φίλος του Harry
* Ο Ρικ Ένγκελκες στον ρόλο του Χάρι Φόλκερ, ως ο πατέρας του Ψιχουλάκι
* Η Θέκλα Ρόιτεν ( Thekla Reuten ) στον ρόλο Λίζε φαν Ντίν,ως η μητέρα του Ψιχουλάκι
* Ο Γιανίκ βαν ντε Βέλντε (Yannick van de Velde) ως Κέσι, φίλος του Ψιχουλάκι
* Σάσα Μπούλτουις ως κυρία Κόστερ
* Ingeborg Uyt den Boogaard ως Βέρα, η υπηρέτρια
* Ο Ζαπ Μααλιβερ ως ο παλιός γείτονας
* Τζόπ Ντοόντερ (Joop Doderer ) ως Κόστερ
* Μπερτ Γκέρκινκ ως αστυνομικός
* Γιαν Ντεκλέιρ (Jan Decleir) ως πατέρας Κίζερ

## Επακόλουθη ταινία
Τον Φεβρουάριο του 2020, κυκλοφόρησε μια δεύτερη ταινία του Kruimeltje: *[[:nl:Kruimeltje_en_de_strijd_om_de_goudmijn|Kruimeltje en de strijd om de goudmijn]]* . 

## Βιβλιογραφικές αναφορές


## Εξωτερικοί σύνδεσμοι

* 

Κατηγορία:Ολλανδικές δραματικές ταινίες
Κατηγορία:Ολλανδόφωνες ταινίες
Κατηγορία:Ολλανδικές ταινίες
Κατηγορία:Ταινίες του 1999
Άπινγκτον

Το **Άπινγκτον** (αγγλικά: Upington· νάμα: //Khara hais) είναι πόλη η οποία ιδρύθηκε το 1873 και βρίσκεται στην επαρχία του Βόρειου Ακρωτηρίου της Νότιας Αφρικής, στις όχθες του ποταμού Οράγγη. Βρίσκεται χτισμένη σε υψόμετρο 835 μέτρων, και αποτελεί το πλησιέστερο μεγάλο κέντρο στους καταρράκτες Ωχράμπιζ (Augrabies) και του Διασυνοριακού Πάρκου Κγκαλαγκάντι.

Το τοπίο είναι πολύ άνυδρο αλλά το έδαφος είναι γόνιμο και καλλιέργειες όπως φρούτα καλλιεργούνται σε αρδευόμενα χωράφια. Η περιοχή είναι περισσότερο γνωστή για τα σταφύλια, τις σταφίδες και τα κρασιά εξαγόμενης ποιότητας, τα οποία καλλιεργούνται στις πλούσιες πλημμυρικές πεδιάδες του ποταμού Οράγγη.

Σύμφωνα με την απογραφή του 2011, έχει πληθυσμό 74.834 κατοίκους.

## Παραπομπές


## Συλλογή

Image:upingtonrunw.jpg|Διάδρομος προσγείωσης αεροδρομίου 4900 μ
Image:golfcourseupt.jpg|Γήπεδο γκολφ
Image:Upingtonriver.jpg| Θέα από το παραθεριστικό θέρετρο «Die Eiland».


## Εξωτερικοί σύνδεσμοι
* 

Κατηγορία:Πόλεις της Νότιας Αφρικής
Αρπέτζιο

400px|μικρογραφία|αριστερά|Αρπέτζιο της Ντο Ματζόρε
Μια **σπασμένη συγχορδία** είναι μια Συγχορδία σπασμένη σε μια αλληλουχία από νότες. Μια σπασμένη συγχορδία μπορεί να επαναλαμβάνει κάποιες νότες της συγχορδίας όπως επίσης και να αναπτύσσεται σε μία οκτάβα ή παραπάνω.

Ένα **αρπέτζιο** είναι ένας τύπος σπασμένης συγχορδίας, όπου η κάθε νότα της συγχορδίας παίζεται ή τραγουδάτε σε αύξουσα ή φθίνουσα σειρά. Ακόμη και όταν οι νότες ενός αρπέτζιο δεν παίζονται ταυτόχρονα, οι ακροατές ακούνε την αλληλουχία σαν να σχηματίζεται συγχορδία.

Η λέξη *αρπέτζιο* προέρχεται από την Ιταλική λέξη *arpeggiare*, που σημαίνει *παίζω την [[άρπα]]*.

Τα αρπέτζιο επιτρέπουν στα μονοφωνικά όργανα που παίζουν μια νότα τη φορά (π.χ., φλάουτο), να χρωματίζουν συγχορδίες σε ένα μουσικό κομμάτι. Τα αρπέτζιο επίσης χρησιμοποιούνται συχνά για να δημιουργήσουν βάση ρυθμού.

## Επεξήγηση
Το αρπέτζιο είναι μια ομάδα από νότες που παίζονται διαδοχικά, σε αύξοντα ή φθίνοντα τόνο. Ο οργανοπαίκτης παίζει τις νότες μια συγκεκριμένης συγχορδίας ξεχωριστά αντί για όλες μαζί. Η συγχορδία μπορεί να είναι για παράδειγμα μια απλή συγχορδία αποτελείται από την πρώτη (τονική), την τρίτη (μείζονα ή ελάσσονα) και την 5η (δεσπόζουσα) βαθμίδα. Επομένως το αρπέτζιο της συγχορδία Ντο ματζόρε σε διαδοχικά αύξων και έπειτα φθίνων τονισμό θα ήταν οι νότες ΝΤΟ, ΜΙ, ΣΟΛ, ΜΙ, ΝΤΟ. Υπάρχουν πολλά είδη σπασμένων συγχορδιών όπου μπορούν να παιχτούν σε στυλ αρπέτζιο. Δεν ακολουθούν όλα την ίδια σειρά ή δεν παίζουν όλα νότες μόνο από τη συγχορδία.

## Μουσικά όργανα

Σε όλα τα όργανα μπορεί να εφαρμοσθεί το αρπέτζιο, αλλά σε κάποια όπως τα παρακάτω συνηθίζεται περισσότερο:

* Στα έγχορδα όργανα, όπου χρησιμοποιούν αρπέτζιο στην κλασσική μουσική. Κλίμακες, συγχορδίες και αρπέτζιο είναι βασικές τεχνικές εξάσκησης που μαθητευόμενοι χρησιμοποιούν για να βελτιώσουν τον επιτονισμό και τη τεχνική τους.
* Στο μπάσο, που εφαρμόζουν το αρπέτζιο για να δώσουν βάρος στις σημαντικές νότες μέσα σε μια συγχορδία.
* Στη κιθάρα, όπου χρησιμοποιούνται εκτενώς σε είδη όπως το Φλαμένκο ή τη Νεοκλασική μουσική.
* Στα Συνθεσάιζερ, παίζοντας πολύ συχνά αρπέτζιο στην ηλεκτρονική μουσική ενώ μερικά έχουν αυτόματες λειτουργίες αρπέτζιο.
* Στη μουσική των πλήκτρων, όπως το πιάνο και το ακορντεόν συχνά εμφανίζονται αρπέτζιο.

Τα αρπέτζιο είναι σημαντικό κομμάτι της τζαζ μουσικής. Η τζαζ δίνει έμφαση στον αυτοσχεδιασμό και οι παίκτες της τζαζ μπορούν να χρησιμοποιήσουν αρπέτζιο αυτοσχέδια έπειτα από εξάσκηση, είτε μόνοι τους ή υπό τη καθοδήγηση αρμονίας.

## Παραπομπές

Το υλικό πάρθηκε από το πρωτότυπο άρθρο στα αγγλικά.

Κατηγορία:Αρμονία
Κατηγορία:Μελωδία
Κέβιν Κόνροϊ

Ο **Kevin Conroy** (30 Νοεμβρίου 1955 – 10 Νοεμβρίου 2022)  ήταν Αμερικανός ηθοποιός. Ήταν περισσότερο γνωστός ως η φωνή πίσω από τον υπερήρωα Batman των κόμικ της DC σε πολλά μέσα ψυχαγωγίας, ξεκινώντας από την τηλεοπτική σειρά Batman: The Animated Series της δεκαετίας του 1990 της Warner Bros καθώς και από διάφορες άλλες τηλεοπτικές σειρές και ταινίες μεγάλου μήκους στο το Animated Universe της DC. Λόγω της δημοτικότητας της ερμηνείας του ως Batman, ο Conroy συνέχισε να δίνει την φωνή του στον χαρακτήρα για πολλές ακόμη ταινίες κάτω από το πανό της DC Universe Animated Original Movies και τα βραβευμένα από τους κριτικούς βιντεοπαιχνίδια  καθώς και  και Injustice 2.

## Βιογραφία και προσωπική ζωή
Ο Conroy γεννήθηκε στις 30 Νοεμβρίου 1955, στο Westbury της Νέας Υόρκης, σε μια ιρλανδική καθολική οικογένεια. Μετακόμισε στο Westport του Κονέκτικατ, όταν ήταν περίπου 11 ετών.

Μετακόμισε στη Νέα Υόρκη το 1973, όταν κέρδισε μια πλήρη υποτροφία για να παρακολουθήσει το θεατρικό τμήμα του Τζούλιαρντ, σπουδάζοντας κοντά στον ηθοποιό Τζον Χάουζμαν. Ενώ ήταν εκεί, συγκατοικούσε με τον Robin Williams, ο οποίος ήταν στην ίδια ομάδα με τον Conroy και τον Kelsey Grammer. Μετά την αποφοίτησή του από το Juilliard το 1978, περιόδευσε με το συγκρότημα ηθοποιών του Houseman, The Acting Company, και την επόμενη χρονιά πήγε μέρος στην εθνική περιοδεία του Ira Levin, Deathtrap .

Ο Conroy ήταν ανοιχτά ομοφυλόφιλος.

Απεβίωσε στις 10 Νοεμβρίου 2022 σε ηλικία 66 ετών. 

## Φιλμογραφία

### Ταινίες

### Τηλεόραση

### Βιντεοπαιχνίδια

### Θέατρο

## Παραπομπές


Κατηγορία:Αμερικανοί ηθοποιοί
Κατηγορία:ΛΟΑΤ Χριστιανοί
Πεντακουάρκ

Ένα **πεντακουάρκ** είναι ένα ανθρωπογενές υποατομικό σωματίδιο, που αποτελείται από τέσσερα κουάρκ και ένα αντικουάρκ συνδεδεμένα μεταξύ τους . δεν είναι γνωστό ότι εμφανίζονται φυσικά ή υπάρχουν εκτός πειραμάτων που πραγματοποιήθηκαν ειδικά για τη δημιουργία τους.

Αφού τα κουάρκ έχουν αριθμό βαρυονίου, και αντικουάρκ του, το πεντακουάρκ θα είχε συνολικό αριθμό βαρυονίου 1, και έτσι θα ήταν ένα βαρυόνιο . Επιπλέον, επειδή έχει πέντε κουάρκ αντί για τα συνηθισμένα τρία που βρίσκονται στα κανονικά βαρυόνια ( a.k.a. «τρικουάρκ»), ταξινομείται ως εξωτικό βαρυόνιο . Το όνομα πεντακουάρκ επινοήθηκε από τους Claude Gignoux *et al* . (1987).  και ο Harry J. Lipkin το 1987.  ωστόσο, η πιθανότητα των σωματιδίων πέντε κουάρκ εντοπίστηκε ήδη από το 1964 όταν ο Murray Gell-Mann υπέθεσε για πρώτη φορά την ύπαρξη κουάρκ .  Αν και είχαν προβλεφθεί για δεκαετίες, τα πεντακουάρκ αποδείχτηκαν εκπληκτικά δύσκολο να ανακαλυφθούν και ορισμένοι φυσικοί άρχισαν να υποψιάζονται ότι ένας άγνωστος νόμος της φύσης εμπόδιζε την παραγωγή τους. 

## Παραπομπές
 

Κατηγορία:Αδρόνια
Κατηγορία:Βαρυόνια
Κατοπτρική ύλη

**Κατοπτρική ύλη**, (*άλλες ονομασίες*: **σκιώδη ύλη** ή **ύλη Αλίκης**), ονομάζεται στη Φυσική ένα υποθετικό αντίστοιχο της συνηθισμένης ύλης. 

Η σύγχρονη φυσική ασχολείται με τρεις βασικούς τύπους χωρικής συμμετρίας : ανάκλαση, περιστροφή και μετάφραση . Τα γνωστά στοιχειώδη σωματίδια σέβονται τη συμμετρία περιστροφής και μετατόπισης αλλά δεν σέβονται τη συμμετρία ανάκλασης του καθρέφτη (ονομάζεται επίσης P-συμμετρία ή ισοτιμία). Από τις τέσσερις θεμελιώδεις αλληλεπιδράσεις - τον ηλεκτρομαγνητισμό, την ισχυρή αλληλεπίδραση, την ασθενής αλληλεπίδραση και τη βαρύτητα - μόνο η ασθενής αλληλεπίδραση σπάει την ισοτιμία.

## Βιβλιογραφικές αναφορές

 
Κατηγορία:Υποθετικά στοιχειώδη σωμάτια
Κατηγορία:Σκοτεινή ύλη
Κατηγορία:Σωματιδιακή φυσική
Υψηλή πίεση

Στην επιστήμη καθώς και τη μηχανική, η μελέτη της **υψηλής πίεσης** εξετάζει τις επιπτώσεις της στα υλικά και το σχεδιασμό και την κατασκευή συσκευών, όπως μια κυψέλη άκμονα διαμαντιού, η οποία μπορεί να δημιουργήσει υψηλή πίεση . Με τον όρο *υψηλή πίεση* συνήθως εννοούνται οι πιέσεις χιλιάδων (kilo bars ) ή εκατομμυρίων (megabars) φορές της ατμοσφαιρικής πίεσης (περίπου 1 bar ή 100.000 Pa).
Κατηγορία:Πίεση
Κατηγορία:Επιστήμη υλικών
Κυβερνήτης της Μασαχουσέτης

Ο **[[Κυβερνήτης (Ηνωμένες Πολιτείες)|Κυβερνήτης]] της Κοινοπολιτείας της Μασαχουσέτης** (αγγλικά: *Governor of the Commonwealth of Massachusetts*), είναι ο αρχηγός της πολιτείας, ο επικεφαλής της πολιτειακής κυβέρνησης, και ο ανώτατος εκτελεστικός αξιωματούχος στην Αμερικανική πολιτεία της Μασαχουσέτης. Ο Κυβερνήτης επίσης, είναι και ο ανώτατος διοικητής των ενόπλων και αστυνομικών δυνάμεων της πολιτείας.

Σημερινός και 73ος Κυβερνήτης της Μασαχουσέτης, είναι η Δημοκρατική, Μάουρα Χίλι, από τις 5 Ιανουαρίου 2023.

## Προϋποθέσεις
Κάθε άτομο που επιθυμεί να θέσει υποψηφιότητα για το αξίωμα του Κυβερνήτη της Μασαχουσέτης, πρέπει να πληροί τις εξής προϋποθέσεις:

* Να έχει συμπληρώσει το 18ο έτος της ηλικίας του
* Να είναι εγγεγραμμένος ψηφοφόρος στην πολιτεία της Μασαχουσέτης
* Να είναι τουλάχιστον 7 χρόνια κάτοικος στην πολιτεία της Μασαχουσέτης
* Να έχει λάβει τουλάχιστον 10.000 υπογραφές από εγγεγραμμένους ψηφοφόρους.

## Παραπομπές


## Εξωτερικοί σύνδεσμοι
* https://www.mass.gov/orgs/office-of-the-governor

Μασαχουσετη

Κατηγορία:Μασαχουσέτη
Βία Αρντεατίνα

μικρογραφία|Η Βία Αρντεατίνα με μπλε χρώμα.

Η **Οδός προς την Άρντεα**, λατιν.: Via Ardeatina ήταν ένας αρχαίος δρόμος της Ρώμης, που οδηγούσε στην πόλη Άρντεα, από την οποία πήρε το όνομά της. Η Άρντεα βρισκόταν 24 μίλια (39 χλμ.) νότια από τη Ρώμη. 

Ξεκινούσε νότια της Ρώμης, από την Πόρτα Οστιένσις. Στο 2ο μίλι διακλαδιζόταν σε δύο οδούς: η μία (προς Όστια και Λαουρεντίνα) μετά από 0,5 μίλι διακλαδιζόταν στη Βία Οστιένσις, που πήγαινε στην Όστια και τη Βία Λαουρεντίνα, που πήγαινε στο Λαουρέντουμ· η άλλη (προς Λαβίνιουμ και Άρντεα) μετά από 7 μίλια διακλαδιζόταν στη Βία Λαβινιένσις, που οδηγούσε στο Λαβίνιουμ και τη Βία Αρντεατίνα, που οδηγούσε στο Άρντεα. Όλη η περιοχή αυτή των δρόμων λεγόταν *Πεδίο του Σολόνιου* (Ager Solonius).

## Εξωτερικοί σύνδεσμοι
* Λάκους Κούρτιους: Βία Αρντεατίνα

## Βιβλιογραφικές αναφορές


 
Κατηγορία:Ρωμαϊκές οδοί στην Ιταλία
Protergia

Η **Protergia** είναι ο τομέας Ηλεκτρικής Ενέργειας και Φυσικού Αερίου της Metlen Energy & Metals, της μεγαλύτερης ιδιωτικής εταιρείας ενέργειας στην Ελλάδα, και δραστηριοποιείται στην προμήθεια ηλεκτρικής ενέργειας και φυσικού αερίου. 

Η Protergia προσφέρει συνδυαστικά προϊόντα ηλεκτρικού ρεύματος και φυσικού αερίου και εξυπηρετεί το 9,2% του δικτύου χαμηλής τάσης στην Ελλάδα, σύμφωνα με τα στοιχεία του ΑΔΜΗΕ και του Χρηματιστηρίου Ενέργειας για τον Ιούνιο του 2024.

H εταιρεία διαχειρίζεται όλες τις ηλεκτροπαραγωγές μονάδες της Metlen Energy & Metals, στις οποίες περιλαμβάνονται μονάδες με καύσιμο φυσικό αέριο και μονάδες Ανανεώσιμων Πηγών Ενέργειας (αιολικά πάρκα, φωτοβολταϊκοί σταθμοί, και μικρά υδροηλεκτρικά έργα). Διαθέτει ενεργειακό χαρτοφυλάκιο δυναμικότητας 1.200 MW θερμικών μονάδων και 205 MW Ανανεώσιμων Πηγών Ενέργειας, το 2021 κάλυψε περί το 11% της εγχώριας ζήτησης ηλεκτρικής ενέργειας.

## Λογότυπα

## Εξωτερικοί σύνδεσμοι
* Επίσημη ιστοσελίδα της Protergia
* Charge Spot powered by Protergia

Κατηγορία:Ελληνικές επιχειρήσεις ηλεκτρικής ενέργειας
Κατηγορία:Ελληνικές επιχειρήσεις ανανεώσιμων πηγών ενέργειας
Κατηγορία:Ελληνικές επιχειρήσεις πετρελαιοειδών και αερίου
Κατηγορία:Ελληνικές επιχειρήσεις
Αγάπιος ο εκ Γαλατίστης

Ο **Άγιος και ο Μάρτυρας Αγάπιος της Γαλάτιστας** γεννήθηκε στη Χαλκιδική γύρω στο 1710. Εκείνη την εποχή, η Γαλάτιστα ήταν έδρα Επισκοπής και είχε πολλά σχολεία που παρείχαν βασική εκπαίδευση. Η ίδια πόλη ήταν γενέτειρα των αγιογράφων Γαλατσάνων, οι οποίοι ζωγράφισαν πολλές εικόνες και τοιχογραφίες στη Μονή Βατοπεδίου.

Ο Αγάπιος, όταν ήταν ακόμη νέος, ταξίδεψε στην Ιερουσαλήμ, όπου έγινε αρχικά μοναχός και αργότερα χειροτονήθηκε ιερέας από τον Πατριάρχη Παρθένιο (1737–1766). Επέστρεψε στη Θεσσαλονίκη, όπου υπηρέτησε ως ιερέας. Το 1743 στάλθηκε στη Μόσχα για να συγκεντρώσει φιλανθρωπίες και οικονομική βοήθεια υπέρ του Πατριαρχείου Ιεροσολύμων και παρέμεινε εκεί μέχρι το 1747.

Όταν επέστρεψε στη Θεσσαλονίκη δίδαξε στην Αστική Σχολή και αργότερα στην Αθωνιάδα Ακαδημία του Αγίου Όρους. Στις 18 Αυγούστου 1752, ο Αγάπιος βασανίστηκε και δολοφονήθηκε από γενίτσαρους καθώς μετέβαινε από τη Γαλάτιστα στη Θεσσαλονίκη. Δεν είναι γνωστό πού ενταφιάστηκε. Αναγνωρίστηκε ως Άγιος το 1997 και έκτοτε η μνήμη του τιμάται στις 18 Αυγούστου.

## Παραπομπές


Κατηγορία:Χριστιανοί άγιοι του 18ου αιώνα
Κυβερνήτης του Μισισίπι

Ο **[[Κυβερνήτης (Ηνωμένες Πολιτείες)|Κυβερνήτης]] του Μισισίπι** (αγγλικά: *Governor of Mississippi*), είναι ο αρχηγός της πολιτείας, ο επικεφαλής της πολιτειακής κυβέρνησης, και ο ανώτατος εκτελεστικός αξιωματούχος στην Αμερικανική πολιτεία του Μισισίπι. Ο Κυβερνήτης επίσης, είναι και ο ανώτατος διοικητής των ενόπλων και αστυνομικών δυνάμεων της πολιτείας.

Σημερινός και 65ος Κυβερνήτης της Μισισίπι, είναι ο Ρεπουμπλικανός **[[Τέιτ Ριβς]]**, από τις 14 Ιανουαρίου 2020.

## Προϋποθέσεις
Σύμφωνα με το άρθρο 5 και παράγραφο 117 του Συντάγματος της Πολιτείας του Μισισίπι, κάθε άτομο που επιθυμεί να είναι υποψήφιος για το αξίωμα του Κυβερνήτη, πρέπει να πληροί τις εξής προϋποθέσεις έτσι ώστε να είναι εκλόγιμος: 

* Να είναι πολίτης των Ηνωμένων Πολιτειών, τουλάχιστον για είκοσι (20) χρόνια
* Να έχει συμπληρώσει το 30ο έτος της ηλικίας του
* Να είναι κάτοικος της πολιτείας του Μισισίπι για τουλάχιστον πέντε (5) χρόνια. 

## Διαδοχή

## Δείτε ακόμα
* Ηνωμένες Πολιτείες της Αμερικής
* Πολιτείες των ΗΠΑ
* Μισισίπι
* Κυβερνήτης (Ηνωμένες Πολιτείες)
* Κατάλογος πολιτειακών νομοθετικών σωμάτων των ΗΠΑ

## Παραπομπές


Μισισιπι

Κατηγορία:Μισισίπι
__ΕΥΡΕΤΗΡΙΟ__
Βία Πραινεστίνα

[μικρογραφία|300x300εσ|Η διαδρομή της Βία Πραινεστίνα από τη [Ρώμη σε χάρτη του αρχαίου Λατίου.]]

Η **Οδός προς την Πραινέστη**, λατιν.: Via Praenestina, ιταλ.: Via Prenestina, ήταν ένας αρχαίος ρωμαϊκός δρόμος στην κεντρική Ιταλία. Ξεκινούσε από τα ανατολικά της ρώμης και προχωρούσε ανατολικότερα.

Αρχικά ονομαζόταν *Βία Γαβιάνα*, από τους Γάβιους (Gabii), την αρχαία πόλη του Παλαιού Λατίου στην οποία οδηγούσε, αλλά έλαβε νέο όνομα, όταν επεκτάθηκε μέχρι την Πραινέστη (σημερινή Παλαιστρίνα). Μόλις περνούσε την Πραινέστη, η οδός συνέχιζε προς τα Απέννινα και την πηγή του ποταμού Άνιο.

Στο 9ο μίλι ο δρόμος διασχίζει μία χαράδρα δίπλα στην καλοδιατηρημένη και υψηλή *Πόντε ντι Νόνα*, με επτά τόξα, την ωραιότερη αρχαία γέφυρα στην περιοχή της Ρώμης. Η κατεύθυνση του δρόμου είναι, λαμβάνοντας υπόψη τη δυσκολία της χώρας πέρα από τους Γάβιους, πολύ ευθεία. Στα μισά του δρόμου μεταξύ Γαβίω και Πραινέστης βρίσκεται μία καλά διατηρημένη μονότοξη γέφυρα, η *Πόντε Αμάτο*. 

## Βιβλιογραφικές αναφορές


Κατηγορία:Ρωμαϊκές οδοί στην Ιταλία
Βία Πορτουένσις

Η **Οδός προς το Πόρτους**, λατιν.: Via Portuensis, ήταν ένας αρχαίος ρωμαϊκός δρόμος, που οδηγούσε στο Portus, που είχε κατασκευάσει ο Κλαύδιος στη δεξιά όχθη του Τίβερη, στις εκβολές του. Βρισκόταν στη δυτική μεριά του Τίβερη. Ξεκινούσε από τη Γέφυρα του Αιμίλιου (νότια της Νήσου Τιβερίνας) και το πρώτο μέρος της πορείας της ταυτίζεται με αυτό της Βία Καμπάνα. Η Πόρτα Πορτουένσις των Αυρηλίων Τειχών είχε διπλό τόξο, πιθανώς λόγω του όγκου της κίνησης που έπρεπε να περάσει από αυτή, αλλά ο διαχωρισμός των δύο οδών γινόταν πολύ πιο πέρα, πιθανώς ένα μίλι από την πύλη: η Βία Πορτουένσις πήγαινε προς τα δεξιά στην λοφώδη χώρα, ενώ η Βία Καμπάνα συνέχιζε προς την κοιλάδα του Τίβερη. Οι δρόμοι ενώνοντο ξανά στη σύγχρονη Πόντε Γκαλέρια.

Με την αύξηση της σημασίας της *Βία Πορτουένσις* από την εποχή του Κωνσταντίνου Α΄ και μετά, μειώθηκε αντίστοιχα αυτή της Βία Οστιένσις. Ο Προκόπιος, ο οποίος περιγράφει ότι φορτηγίδες είχαν συρθεί στο ποτάμι από ομάδες βοδιών, που κινούντο κατά μήκος του, πρέπει να περιγράφει το μονοπάτι ρυμούλκησης, και όχι τη Βία Πορτουένσις ούτε τη Βία Καμπάνα, η οποία σε πολλά σημεία βρίσκεται σε αρκετά μεγάλη απόσταση από την ελικοειδή πορεία του ποταμού.

Η μεγάλη κίνησή της οδήγησε τελικά στην ανακατασκευή του δρόμου με δύο παράλληλους δρόμους: ο ένας για την κυκλοφορία προς τη μία κατεύθυνση και ο άλλος για την κυκλοφορία από την άλλη. Θεωρείται ότι ήταν το πρώτο διπλό οδόστρωμα στον κόσμο.

Σήμερα η Βία Πορτουένσε της Ρώμης ακολουθεί παρόμοια διαδρομή. Ο δρόμος ξεκινά σήμερα από την Pόρτα Ποrτέζε (όπως καλείται στην εποχή μας η Πόρτα Πορτουένσις) και, μετά την Πόντε Γκαλέρια, καταλήγει στον δήμο Φιουμιτσίνο.

Κατηγορία:Ρωμαϊκές οδοί στην Ιταλία
Α.Ο. Ρεθύμνης

Ο **Αθλητικός Όμιλος Ρεθύμνης** ήταν αθλητικό σωματείο με έδρα την πόλη του Ρεθύμνου στον ομώνυμο νομό στην Κρήτη. Δραστηριοποιούνταν στο άθλημα του ποδοσφαίρου και είχε έδρα το Εθνικό (νυν Δημοτικό) στάδιο Ρεθύμνου στη Σοχώρα.

## Ιστορία
Ο «Αθλητικός Όμιλος Ρεθύμνης» ιδρύθηκε το καλοκαίρι του 1967, έπειτα από συγχώνευση του Ρεθυμνιακού, του Α.Ο. Νέος Αστέρας Ρεθύμνου και του Α.Ο. Νέος Κεραυνός Ρεθύμνου, με απόφαση της Στρατιωτικής Διοίκησης Ρεθύμνου, την οποία διέταξε ο Γενικός Γραμματέας Αθλητισμού, Κωνσταντίνος Ασλανίδης.

Με την ίδρυσή του ο Α.Ο. Ρεθύμνης κυριάρχισε στο τοπικό ποδόσφαιρο, κατακτώντας συνεχώς επί 9 χρόνια ισάριθμα πρωταθλήματα Ε.Π.Σ. Ρεθύμνου (1968, 1969, 1970, 1971, 1972, 1973, 1974, 1975, 1976), γεγονός που του έδωσε το δικαίωμα να διεκδικήσει ισάριθμες φορές την άνοδο στην Β΄ Εθνική κατηγορία, μέσω του ειδικού ερασιτεχνικού πρωταθλήματος ανόδου, χωρίς όμως επιτυχία. Το 1978 κατέκτησε για 10η φορά το τοπικό πρωτάθλημα, κερδίζοντας αυτή τη φορά την άνοδο σε εθνικό πρωτάθλημα, αυτό της Εθνικής Ερασιτεχνικής κατηγορίας, που αποτελούσε την 3η τη τάξει εθνική κατηγορία. Τη σεζόν 1978-79 αγωνίστηκε στην Εθνική Ερασιτεχνική κατηγορία και κατέλαβε την 13η θέση σε σύνολο 20 ομάδων στον 1ο όμιλο, γνωρίζοντας τον υποβιβασμό. Το 1980 αναδείχθηκε για 11η φορά πρωταθλητής στο τοπικό πρωτάθλημα και κέρδισε την άνοδο στην Εθνική Ερασιτεχνική κατηγορία, όπου και αγωνίστηκε τις χρονιές 1980-81 και 1981-82. Τη σεζόν 1982-83 αγωνίστηκε στο νεοσύστατο Εθνικό Ερασιτεχνικό πρωτάθλημα που αποτελούσε την 4η τη τάξει εθνική κατηγορία ύστερα από αναδιάρθρωση, γνωρίζοντας όμως τον υποβιβασμό.

Το καλοκαίρι του 1983 ο Α.Ο. Ρεθύμνης συγχωνεύτηκε με τον Ατρόμητο Ρεθύμνου (ιδρύθηκε το 1925 και υπήρξε ένα από τα ιδρυτικά σωματεία της Ε.Π.Σ. Ρεθύμνου) και δημιούργησαν την «Ένωση Ατρομήτου Ρεθυμνιακού», γνωστή συντημένα σαν «ΕΑΡ».

Από τον Α.Ο. Ρεθύμνης μεταξύ άλλων αναδείχθηκε ο Σήφης Κορωνάκης, ο οποίος το 1973 μετεγράφη στον ΟΦΗ με τη φανέλα του οποίου διακρίθηκε και αγωνίστηκε επί σειρά ετών και πιο συγκεκριμένα έως και το 1984, φορώντας μάλιστα και το περιβραχιόνιο.

## Τίτλοι
Κατά τα έτη υπάρξεώς του, 1967-1983, ο Α.Ο. Ρεθύμνης κατέκτησε:

*11 Πρωταθλήματα Ε.Π.Σ. Ρεθύμνου: 
**1968, 1969, 1970, 1971, 1972, 1973, 1974, 1975, 1976, 1978, 1980
*9 Κύπελλα Ε.Π.Σ. Ρεθύμνου:
**1972, 1973, 1974, 1975, 1976, 1979, 1981, 1982, 1983

## Συμμετοχές στα εθνικά πρωταθλήματα
*Εθνική Ερασιτεχνική κατηγορία (3ο επίπεδο):
**1978-79, 1980-81, 1981-82
*Εθνικό Ερασιτεχνικό πρωτάθλημα (4ο επίπεδο):
**1982-83

## Παραπομπές


ΑΟ Ρεθυμνης
ΑΟ Ρεθυμνης
ΑΟ Ρεθυμνης
ΑΟ Ρεθυμνης
Καρτέλ του λαμπτήρα

Το **καρτέλ του λαμπτήρα** αναφέρεται σε μια συμφωνία μεταξύ των μεγαλύτερων εταιριών παραγωγής λαμπτήρων, ώστε να παράγουν λάμπες με μικρότερη διάρκεια ζωής από την υφιστάμενη, με σκοπό τη μεγιστοποίηση των κερδών από τις πωλήσεις. Το καρτέλ δημιουργήθηκε το 1925 με την ονομασία Φοίβος, και συμμετείχαν εταιρίες-κολοσσοί όπως Osram, Philips, General Electric κλπ. Αναφέρεται επίσης ως **συνωμοσία του λαμπτήρα**, και θεωρείται η πρώτη υλοποίηση σχεδίου σκόπιμης μείωσης της ποιότητας των προιόντων εν αγνοία των καταναλωτών σε παγκόσμιο επίπεδο.

## Τρόπος δράσης
Αρχικά, το καρτέλ χαμήλωσε τα λειτουργικά έξοδα, και διεξήγαγε έρευνα ώστε η διάρκεια ζωής των λαμπτήρων πυρακτώσεως να μειωθεί περίπου στο μισό. Στη συνέχεια αύξησε και τις τιμές, αφού δεν υπήρχε πλέον ο ανασταλτικός παράγοντας σοβαρού ανταγωνισμού. Για να διασφαλιστεί το σχέδιο αυτό, δημιουργήθηκε ακόμη επιτροπή ελέγχου των προιόντων, η οποία έδινε πρόστιμα σε περίπτωση που δεν χαλούσαν μετά από 1.000 ώρες λειτουργίας.

Το καρτέλ ήλεγχε εκτός απο την παραγωγή, και τη διανομή των λαμπτήρων. Οι εταιρίες μοίρασαν τις περιοχές και τις αγορές όπου η καθεμία θα δραστηριοποιούνταν, με ένα σύστημα τριών διαφορετικών ζωνών.

## Πηγές


Κατηγορία:Ανταγωνισμός (οικονομικά)
Άνω Καρυές Αρκαδίας

Οι **Άνω Καρυές** είναι χωριό και έδρα ομώνυμης τοπικής κοινότητας του Δήμου Μεγαλόπολης της Περιφερειακής Ενότητας Αρκαδίας.

## Γενικά στοιχεία
Είναι ορεινό χωριό χτισμένο στις πλαγιές του Λυκαίου Όρους σε υψόμετρο 961 μέτρων. Απέχει 21 χιλιόμετρα από τη Μεγαλόπολη.

Κοντά στις Άνω Καρυές βρίσκεται ο αρχαιολογικός χώρος του Λυκαίου Διός. Στο χωριό διοργανώνεται από το 1973 και ανά τέσσερα χρόνια σειρά εκδηλώσεων του τοπικού πολιτιστικού συλλόγου με το όνομα Λύκαια, εμπνευσμένες από αντίστοιχους αθλητικούς αγώνες της Αρχαιότητας.

Η τοπική κοινότητα Άνω Καρυών είναι χαρακτηρισμένη ως αγροτικός ορεινός οικισμός, με έκταση 8,572 χμ² (2011). 

## Πληθυσμός

## Δείτε επίσης
* Λύκαια
* Λύκαιο όρος
* Δήμος Μεγαλόπολης

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1964 (ΠΛ) 

## Εξωτερικοί σύνδεσμοι
* buk.gr
* Exploring Greece
* TravelPeloponnisos
* Υπουργείο Πολιτισμού και Αθλητισμού 

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Μεγαλόπολης
Τζερί Μπουτσιελέ

Ο **Τζερί Μπουτσιελέ** (γεννήθηκε στο Κουρκουρόν, στις 20 Απριλίου 1994) είναι Γάλλος καλαθοσφαιριστής που ανήκει επί του παρόντος στην ομάδα ΑΣ Μονακό Μπασκέτ, της Pro A, του Γαλλικού Πρωταθλήματος. Με ύψος 2,07 μέτρων παίζει στη θέση σέντερ.

## Σταδιοδρομία

### Πρώτα χρόνια
Εκπαιδεύτηκε στην Ακαδημία Νέων της JSF Ναντέρ, έκανε την πρώτη εμφάνισή του με την πρώτη ομάδα στο Γαλλικό Πρωτάθλημα την περίοδο 2012-2013, αγωνιζόμενος ως δανεικός στην ΣΦΟ Ρουέν Μπασκέτ τον Οκτώβριο του 2013 .

### ΣΦΟ Ρουέν Μπασκέτ
Έπαιξε το μεγαλύτερο μέρος της περιόδου 2013-2014 ως δανεικός στην ΣΦΟ Ρουέν Μπασκέτ της Pro B, της δεύτερης κατηγορίας Γαλλίας.

Έπαιξε 24 αγώνες πρωταθλήματος με την ομάδα της Ρουέν, με μέσο όρο 1,9 πόντους (57,6 % στα δίποντα) και 1,5 ριμπάουντ σε 9,8 λεπτά κατά μέσο όρο.

### Ντενάν ΑΣΚ Βολτέρ
Μετά την αποχώρησή του από την JSF Ναντέρ, υπέγραψε για την περίοδο 2014-2015 για την Ντενάν ΑΣΚ Βολτέρ, ομάδα που ήταν επίσης από την Δεύτερη Κατηγορία (Pro B). Τον Ιούνιο του 2015 ανανέωσε για δύο χρόνια με τη γαλλική ομάδα, έχοντας ρήτρα αποχώρησης σε περίπτωση προσφοράς από ομάδα Πρώτης Γαλλίας (Pro A), ρήτρα που εκτέλεσε στο τέλος της περιόδου 2015-2016.

Στην πρώτη του χρονιά, έπαιξε 34 αγώνες στην κανονική περίοδο και 7 στα πλέι οφ, και έγινε δεύτερος στα πλέι οφ για την άνοδο στην Πρώτη Κατηγορία (Pro A) μετά την ήττα με 2-0 στην ισοπαλία απέναντι στην Ολυμπίκ ντ'Αντίμπ . Στο πρωτάθλημα είχε μέσο όρο 5,2 πόντους (58,6 % στα δίποντα και 69,7 % στις ελεύθερες βολές) και 3,7 ριμπάουντ σε 15 λεπτά, ενώ στα πλέι οφ είχε μέσο όρο 7 πόντους (60 % στα δίποντα και 70,4 % στις ελεύθερες βολές) και 4,7 ριμπάουντ σε 19 λεπτά κατά μέσο όρο.

Στη δεύτερη και τελευταία του χρονιά με την ομάδα του Ντενέν, έπαιξε 33 αγώνες πρωταθλήματος, με μέσο όρο 7,4 πόντους (56,8 % στα δίποντα, 6,3 ριμπάουντ, 1 ασίστ και σχεδόν μία τάπα ανά παιχνίδι σε 21,7 λεπτά. Ολοκλήρωσε την περίοδο ως ο 7ος σκόρερ στην Δεύτερη Κατηγορία (Pro B).

Έπαιξε συνολικά 67 παιχνίδια πρωταθλήματος με την ομάδα της Ντενέν μεταξύ των δύο χρόνων, με μέσο όρο 6,3 πόντους (57,7 % στα δίποντα και 65,4 % στις ελεύθερες βολές) και 5 ριμπάουντ σε 18,3 λεπτά κατά μέσο όρο.

### Σολέ Μπασκέτ
Στις 3 Ιουνίου 2016, η Σολέ Μπασκέτ της Πρώτης Κατηγορίας (Pro A), ανακοίνωσε την υπογραφή του για δύο χρονιές.

### Λιμόζ ΣΣΠ
Το 2018 υπέγραψε στην Λιμόζ ΣΣΠ της Πρώτης Κατηγορίας (Pro A), στην οποία θα έπαιζε για 3 χρόνια.

### ΑΣ Μονακό
Την περίοδο 2021-22, υπέγραψε στην ΑΣ Μονακό Μπασκέτ της Πρώτης Κατηγορίας (Pro A).

## Εξωτερικοί σύνδεσμοι

* Αρχείο στο Eurobasket.com
* Αρχείο στο Real. GM
* Αρχείο στο LNB
* Αρχείο στο FIBA.com
* Αρχείο στο DraftExpress
* Αρχείο στο NBADraft.net
* Αρχείο στο L`Equipe
Κατηγορία:Καλαθοσφαιριστές Λιμόζ ΣΣΠ
Κατηγορία:Καλαθοσφαιριστές Σολέ Μπασκέτ
Κατηγορία:Καλαθοσφαιριστές Ναντέρ 92
Κατηγορία:Σελίδες με μη επιθεωρημένες μεταφράσεις
Βία Σάκρα

Η **Ιερά Οδός**, λατιν.: Via Sacra, ήταν η κεντρική οδός της αρχαίας Ρώμης, που οδηγούσε από την κορυφή του Καπιτωλίνου λόφου, μέσω μερικών από τους σημαντικότερους θρησκευτικούς χώρους της Αγοράς (όπου είναι ο πιο φαρδύς δρόμος), στο Κολοσσαίο.

Ο δρόμος ήταν μέρος της παραδοσιακής διαδρομής του ρωμαϊκού θριάμβου, που ξεκινούσε στις παρυφές της πόλης και προχωρούσε μέσα από τη Ρωμαϊκή Αγορά. Αργότερα η Οδός πλακοστρώθηκε και επί Νέρωνα τοποθετήθηκαν κιονοστοιχίες εκατέρωθεν αυτής.

Ο δρόμος παρείχε το σκηνικό για πολλές πράξεις και παραπτώματα της ιστορίας της Ρώμης, τις επίσημες θρησκευτικές εορτές, τους υπέροχους θριάμβους των νικητών στρατηγών και το καθημερινό πλήθος που συγκεντρωνόταν στις βασιλικές για να συνομιλήσει, να παίξει ζάρια, να συμμετάσχει σε επιχειρήσεις ή να εξασφαλίσει δικαιοσύνη. Πολλές ιερόδουλες παρατάσσοντο επίσης στον δρόμο, αναζητώντας πιθανούς πελάτες. Από τη βασιλεία του Αυγούστου, η *Ιερά Οδός* έπαιξε ρόλο στην τελετή αποθέωσης, με την οποία οι νεκροί Ρωμαίοι Αυτοκράτορες θεοποιούντο επίσημα: το σώμα του Αυτοκράτορα, καλυμμένο με μία κέρινη μάσκα προσώπου επάνω σε μία κλίνη, κατέβαινε από τον λόφο του Παλατίνου μέσω της Ιεράς Οδού στην Αγορά, όπου τελούντο οι επικήδειοι λόγοι, πριν η πομπή των Ιππέων και των Συγκλητικών συνεχίσει την πορεία της προς το Πεδίον του Άρεως.

## Η διαδρομή
Ενώ το δυτικό τμήμα της Ιεράς Οδού που διασχίζει την Αγορά ακολουθεί την αρχική διαδρομή του δρόμου, το ανατολικό τμήμα -μεταξύ του τέλους της Αγοράς και του Κολοσσαίου, το οποίο περνά κάτω από την Αψίδα του Τίτου- είναι μία ανακατεύθυνση του δρόμου, που κατασκευάστηκε μετά τη Μεγάλη πυρκαγιά της Ρώμης το 64 μ.Χ. Στην εποχή της Δημοκρατίας και της Πρώιμης Αυτοκρατορίας η διαδρομή διαχωριζόταν προς τα βόρεια κοντά στον Οίκο των Εστιάδων και περνούσε από ένα ύψωμα στον Βέλιο λόφο, που τώρα καταλαμβάνεται κυρίως από τη βασιλική του Μαξέντιου και τη σύγχρονη Βία ντεϊ φόρι Ιμπεριάλι. Ως μέρος του προγράμματος ανοικοδόμησής του μετά την πυρκαγιά, ο Νέρων ουσιαστικά ευθυγράμμισε την Οδό διευθετώντας την μεταξύ των λόφων Βέλιου και Παλατίνου, δημιουργώντας μεγάλες κιονοστοιχίες και στις δύο πλευρές για καταστήματα, όπου έμποροι έβαζαν τους πάγκους τους.

## Πηγές
* 
* 

## Βιβλιογραφικές αναφορές


Κατηγορία:Ρωμαϊκές οδοί στην Ιταλία
Βία Τιβουρτίνα

[δεξιά|μικρογραφία| Οι τρεις ρωμαϊκοί δρόμοι από τη Ρώμη στην Αδριατική Θάλασσα: Via Flaminia, [Σαλάρια οδός|Via Salaria και Via Tiburtina (η νοτιότερη)]]
Η **Οδός προς την πόλη Τίβουρ**, λατιν.: Via Tiburtina, είναι μία αρχαία οδός στην Ιταλία, που οδηγεί ανατολικά-βορειοανατολικά από τη Ρώμη στο σημερινό Tίβολι (λατιν:, Tibur) και στη συνέχεια στην Πεσκάρα (λατιν:, Aternum).

## Ιστορικός δρόμος
Κτίστηκε από τον Ρωμαίο ύπατο Mάρκο Βαλέριο Μάξιμο γύρω στο 286 π.Χ. και αργότερα επεκτάθηκε στα εδάφη των Mάρσι και των Aίκουοι, στο Aμπρούτσο, ως Βία Βαλέρια. Το συνολικό της μήκος ήταν περίπου 200&nbsp;χλμ. από τη Ρώμη ως το Aternum (τη σύγχρονη Πεσκάρα ). Έβγαινε από τη Ρώμη μέσω των Αυρηλιανών Τειχών στην Πόρτα Tιβουρτίνα και μέσω των Σερβίων Τειχών στην Πόρτα Εσκουιλίνα.

Οι ιστορικοί ισχυρίζονται ότι η Βία Τιβουρτίνα πρέπει να ξεκίνησε ως μονοπάτι κατά την ίδρυση της . Αν και αργότερα έγινε ένας σημαντικός δρόμος, το πρώτο τμήμα της διατηρούσε πάντα το αρχικό του όνομα Βία Βαλέρια, το οποίο ίσχυε μόνο για το τμήμα του δρόμου πέρα από το Tίβουρ. Είναι δύσκολο να προσδιοριστεί το τελευταίο τμήμα της πορείας της Βία Τριβουρτίνα από το Albulae Aquae ως το Tίβουρ. 

### Ρωμαϊκές γέφυρες
μικρογραφία|350x350εσ| Το Πόντε Λουκάνο, με τον τάφο του Πλαύτιου Λουκάνου, π. 1840.
Υπάρχουν τα ερείπια πολλών ρωμαϊκών γεφυρών κατά μήκος του δρόμου, συμπεριλαμβανομένων των Πόνε Λουκάνο και Πόντε Μαμμόλο.

## Ο σύγχρονος δρόμος
[δεξιά|μικρογραφία| [OpenStreetMap του πρώτου τμήματος της Βία Τριβουρτίνα.]]
Ένας πρώην κρατικός δρόμος με το ίδιο όνομα υπάρχει σήμερα και ακολουθεί την ίδια διαδρομή.

## Δείτε επίσης
* Ρωμαϊκή οδός
* Ρωμαϊκή γέφυρα
* Ρωμαϊκή μηχανική
* Μέσω της Βαλέριας

## Παραπομπές


## Εξωτερικοί σύνδεσμοι
* 
* Omnes Viae: Via Tiburtina στον χάρτη Peutinger

Κατηγορία:Ρωμαϊκές οδοί στην Ιταλία
Ασία του Ειρηνικού ωκεανού

δεξιά|μικρογραφία|301x301εσ| Εικόνα της υδρογείου που δείχνει τον γενικό ορισμό της Ειρηνικής Ασίας. Το σκούρο πράσινο αναφέρεται στις χώρες του πυρήνα της Ειρηνικής Ασίας, ενώ το ανοιχτό πράσινο αναφέρεται στις περιοχές που μπορεί να περιλαμβάνονται.
Ως  **Ασία του Ειρηνικού ωκεανού**  αναφέρεται το σύνολο των χωρών που βρίσκονται κοντά στο δυτικό τμήμα του Ειρηνικού ωκεανού και περιλαμβάνει  την Ανατολική Ασία, τη Νοτιοανατολική Ασία, τη Νότια Ασία, Κεντρική Ασία, Δυτική Ασία την Αυστραλία και την Ωκεανία.

## Ορισμός
Ο όρος μπορεί να περιλαμβάνει τμήματα της Ρωσίας (στο Βόρειο Ειρηνικό) και χώρες της Αμερικής που βρίσκονται στις ακτές του Ανατολικού Ειρηνικού Ωκεανού. Η Οικονομική Συνεργασία Ασίας-Ειρηνικού, για παράδειγμα, περιλαμβάνει τον Καναδά, τη Χιλή, τη Ρωσία, το Μεξικό, το Περού και τις Ηνωμένες Πολιτείες. Εναλλακτικά, ο όρος μερικές φορές περιλαμβάνει όλη την Ασία και την Αυστραλασία, καθώς και τα νησιωτικά έθνη του Ειρηνικού (Ειρηνική Ασία και Αυστραλιανή ήπειρος) — για παράδειγμα, όταν διαιρείται ο κόσμος σε μεγάλες περιοχές για εμπορικούς σκοπούς (π.χ. Αμερική/ΛΑΚ, ΕΜΑΑ και Ασία του Ειρηνικού). Η Δυτική και η Κεντρική Ασία δεν περιλαμβάνονται σχεδόν ποτέ.

Ο όρος έγινε δημοφιλής στα τέλη της δεκαετίας του 1980 σε θέματα που αφορούσαν στο εμπόριο, τα οικονομικά και την πολιτική. Παρά την ετερογένεια των οικονομιών των περιοχών, τα περισσότερα μεμονωμένα έθνη εντός της ζώνης είναι αναδυόμενες αγορές που γνωρίζουν ταχεία ανάπτυξη.

## Χώρες που περιλαμβάνονται

### Ασία
**Ανατολική Ασία**

* 
*  (Κίνα)
* 
*  (Κίνα)
* 
* 
* 
* 

**Νότια Ασια**

* 
* 
* 
* 
* 
* 
* 
* 

**Νοτιοανατολική Ασία**

* 
* 
* 
* 
* 
* 
* 
* 
* 
* 
* 

**Κεντρική Ασία**

* 
* 
* 
* 
* 

**Δυτική Ασία**

* 
* 
* 
* 
* 
* Κουρδιστάν
* 
* 
* 
* 
* 
* 
* 
* 
* 

### Ωκεανία
**Αυστραλασία**

*  (Αυστραλία)
* Νησιά Κόκος (Αυστραλία)
* 
*  (επίσης μέρος τη Πολυνησίας)
* Νήσοι Θάλασσας των Κοραλλίων
* Νήσοι Άσμορ και Καρτιέ

**[[Μελανησία]]**

* 
* 
*  (Γαλλία)
* 
* 
* Νησιά του Τόρες Στρέιτ
* 
* 

**[[Μικρονησία (περιοχή)|Μικρονησία]]**

*  (Μικρονησίας)
*  (Ηνωμένες Πολιτείες)
* 
* 
* 
* 
*  (Ηνωμένες Πολιτείες)
* 
*  Νήσος Ουέηκ (Ηνωμένες Πολιτείες)

**[[Πολυνησία]]**

*  (Ηνωμένες Πολιτείες)
*  (Νέα Ζηλανδία)
*  (Χιλή)
*  (Γαλλία)
*  (Ηνωμένες Πολιτείες)
*  (Νέα Ζηλανδία)
*  (Αυστραλία)
*  (Ηνωμένο Βασίλειο)
*  Νήσοι Σάλας και Γκόμεζ (Χιλή)
* 
*  (Νέα Ζηλανδία)
* 
* 
*  Ουαλίς και Φουτουνά (Γαλλία)
* Ατόλη Μίντγουαιη (Ηνωμένες Πολιτείες)
* Ατόλη Τζόνστον (Ηνωμένες Πολιτείες)
* Χάουλαντ (Ηνωμένες Πολιτείες)
* Ατόλη Παλμύρα (Ηνωμένες Πολιτείες)
* Ύφαλος Κίνγκμαν (Ηνωμένες Πολιτείες)
* Μπαίηκερ (Ηνωμένες Πολιτείες)
* Τζάρβις (Ηνωμένες Πολιτείες)

## Δείτε επίσης
* Γεωγραφία της Ασίας
* Ωκεανία
* Ρωσική Άπω Ανατολή
* Σιβηρία
* Οικονομική Συνεργασία Ασίας-Ειρηνικού (APEC)
* Ανατολικός Κόσμος
* Άπω Ανατολή

## Παραπομπές


## Εξωτερικοί σύνδεσμοι
* APEC
* Ίδρυμα Ειρηνικής Ασίας του Καναδά
* Δίκτυο Ιθαγενών Νέων Ειρηνικής Ασίας
* BBC Ειρηνικής Ασίας 


Κατηγορία:Γεωγραφία της Ασίας
Κατηγορία:Γεωγραφία της Ωκεανίας
Κατηγορία:Περιοχές της Ασίας
Κατηγορία:Περιοχές της Ωκεανίας
Κατηγορία:Περιοχές
Άσκηση POLARIS

Η **στρατιωτική άσκηση «POLARIS»** είναι η μεγαλύτερη αεροναυτική στρατιωτική άσκηση της Γαλλίας. Επικεντρώνεται σε μάχες υψηλής έντασης. Καλύπτει όλα τα περιβάλλοντα, ενεργώντας ταυτόχρονα στη θάλασσα, στη γη, στον αέρα, στον εξω-ατμοσφαιρικό χώρο και στον κυβερνοχώρο. Διεξάγεται στην γεωγραφική περιοχή της Δυτικής Μεσογείου και στις ακτές του Ατλαντικού υπό τις διαταγές του Γάλλου ναυάρχου Πιέρ Βαντιέρ. 
 
Στην άσκηση αυτή παίρνει μέρος ο μισός στόλος του Γαλλικού Πολεμικού Ναυτικού, καθώς και 4.000 Γάλλων στρατιωτών όλων των κλάδων, το αμερικανικό Arleigh Burke, καθώς και όπλα των συμμαχικών χωρών που καλούνται να συμμετάσχουν. Η Ελλάδα συμμετέχει με την Φρεγάτα ΑΔΡΙΑΣ για πρώτη φορά το 2021 σύμφωνα με την Ελληνογαλλική Αμυντική Συμφωνία. Το ΝΑΤΟ υποστηρίζει την άσκηση με την παροχή των υπηρεσιών πολλών αεροπλάνων E-3 AWACS.     

Συμμετέχουν ενεργά οι εξής χώρες:  

* Γαλλία (διοργανωτής)  
* Ηνωμένες Πολιτείες της Αμερικής  
* Ισπανία  
* Ελλάδα  
* Ιταλία  
* Ηνωμένο Βασίλειο  
Για την διεξαγωγή των ασκήσεων οι στρατιωτικές δυνάμεις που λαμβάνουν μέρος αντιπαράσσονται σύμφωνα με τους δύο αντίπαλους ρόλους «*Γαλάζια Δύναμη*» και «*Ερυθρά δύναμη*» με αρχηγούς τον Υποναύαρχο Christophe Cluzel στο *πυρηνικό αεροπλανοφόρο Charles de Gaulle* και τον Νίκολα Μολιτόρ στο αντιτορπιλικό αεράμυνας *Forbin* αντίστοιχα.

## Πηγές
*
*

## Εξωτερικοί σύνδεσμοι
*

Κατηγορία:Γεγονότα το 2021
Κατηγορία:Ιστορία της Γαλλίας
Κατηγορία:Ιστορία της Ελλάδας
Βία Οστιένσις

Η **Οδός προς στην Όστια**, λατιν.: Via Ostiensis, λατιν.: via Ostiense, ήταν ένας σημαντικός δρόμος στην αρχαία Ρώμη. Κατευθυνόταν δυτικά 30 χλμ. από την πόλη της Ρώμης στο σημαντικό θαλάσσιο λιμάνι της Όστιας (Ostia Antica), από όπου πήρε το όνομά της. Ο δρόμος ξεκινούσε κοντά στο Αγορά του Βοός, άφηνε τα Σέρβια Τείχη της πόλης μέσω της Πόρτα Τριγκεμίνα και περνούσε μεταξύ του Αβεντίνου λόφου και του ποταμού Τίβερη κατά μήκος της αριστερής (ανατολικής) όχθης του. Όταν μετά κτίστηκαν τα ευρύτερα Αυρηλιανά Τείχη, ο δρόμος έφευγε από την επέκταση της πόλης μέσω της *Πόρτα Οστιένσις* (νυν Πόρτα Σαν Πάολο). Στην ύστερη Ρωμαϊκή Αυτοκρατορία το εμπόριο υπέφερε από οικονομική κρίση και η Όστια παρήκμασε ως σημαντικό λιμάνι. Με τη συνακόλουθη αύξηση της σημασίας της κατά μήκος της δεξιάς (δυτικής) όχθης του Τίβερη, Βία Πορτουένσις από την εποχή του Κωνσταντίνου Α΄ και μετά, μειώθηκε αντίστοιχα και αυτή της Βία Οστιένσις. Η σύγχρονη Βία Οστιένσις, ακολουθώντας μία παρόμοια διαδρομή, είναι η κύρια σύνδεση της Ρώμης με την Όστια (τώρα μία από τις συνοικίες της Ρώμης) μαζί με τη Βία ντελ Μάρε. Στον δρόμο προς την Όστια, ο δρόμος περνά από τη σημαντική βασιλική του Αγίου Παύλου εκτός των Τειχών.

## Ρωμαϊκές γέφυρες
Υπάρχουν τα ερείπια τουλάχιστον μιας ρωμαϊκής γέφυρας κατά μήκος του δρόμου, η οποία είναι η Πόντε πρέσο Τορ ντι Βάλε.

## Δείτε επίσης
* Ρωμαϊκή οδός
* Ρωμαϊκή γέφυρα
* Ρωμαϊκή μηχανική
* Οστιένσε

## Εξωτερικοί σύνδεσμοι
* LacusCurtius — Via Ostiensis

Κατηγορία:Δρόμοι της Ρώμης
Κατηγορία:Ρωμαϊκές οδοί στην Ιταλία
Μπούκα (Παπούα Νέα Γουινέα)

Η **Μπούκα** είναι πόλη η οποία βρίσκεται στη νότια ακτή του νησιού Μπούκα, στην Αυτόνομη Περιοχή του Μπουγκαινβίλ, στην ανατολική Παπούα Νέα Γουινέα. Διαχειρίζεται υπό την αγροτική τοπική αυτοδιοίκηση της Μπούκα.

Είναι η πρωτεύουσα της περιφέρειας Βορείου Μπουγκαινβίλ και η προσωρινή πρωτεύουσα της Αυτόνομης Περιφέρειας του Μπουγκαινβίλ.

Στην πόλη βρίσκεται ο Καθεδρικός Ναός Κοιμήσεως της Θεοτόκου.

## Παραπομπές


Κατηγορία:Γεωγραφία της Παπούα Νέας Γουινέας
Γ΄ Εθνική ποδοσφαίρου ανδρών 2021-2022

H **Γ΄ Εθνική Κατηγορία 2021–2022** ήταν η 40η περίοδος της Γ΄ Εθνικής Κατηγορίας μετά την επίσημη ίδρυσή της το 1982 και η πρώτη που αποτελεί την 3η βαθμίδα του ελληνικού ποδοσφαίρου μετά την αναδιάρθρωση του 2021. Έχει ερασιτεχνικό χαρακτήρα. Υπεύθυνη για την διεξαγωγή του πρωταθλήματος είναι η Ε.Π.Ο..

## Διεξαγωγή
Στο πρωτάθλημα της Γ΄ Εθνικής Κατηγορίας συμμετείχαν 81 ομάδες χωρισμένες σε 7 ομίλους. Μετά από τη διακοπή των περσινών τοπικών πρωταθλημάτων δεν προβιβάστηκε καμία ομάδα στην Γ΄ Εθνική Κατηγορία, ενώ προβιβάστηκαν 4 ομάδες στη Σούπερ Λιγκ 2. Η κλήρωση των αγώνων έγινε στις 15 Οκτωβρίου 2021, με την έναρξη να γίνεται στις 24 Οκτωβρίου 2021.

### Συμμετοχές
Δικαίωμα συμμετοχής στην Γ΄ Εθνική είχαν όσες παρέμειναν στην κατηγορία την προηγούμενη σεζόν, ενώ προστέθηκαν η Παναχαϊκή Γ.Ε., ο Α.Σ. Σαντορίνη 2020 και ο Γ.Σ. Δόξα Δράμας στις οποίες δεν χορηγήθηκε πιστοποιητικό συμμετοχής από την Επιτροπή Επαγγελματικού Αθλητισμού, απαραίτητο για τη συμμετοχή στο επαγγελματικό πρωτάθλημα της Σούπερ Λιγκ 2. Οι ομάδες του Α.Ο. Ηρακλής Ψαχνών, του Α.Σ. Αετός Ορφανού και της Α.Ε. Καρίτσας δεν δήλωσαν συμμετοχή στο πρωτάθλημα.

### Κανόνες Προβιβασμών Υποβιβασμών
Οι πρωταθλητές κάθε ομίλου αγωνίστηκαν στο «ειδικό πρωτάθλημα ανόδου» για τον προβιβασμό στη Σούπερ Λιγκ 2 2022–2023, συνολικά 4 ομάδες προβιβάστηκαν στη Σούπερ Λιγκ 2. Υποβιβάστηκαν οι ομάδες που τερμάτισαν από την 8η θέση και χαμηλότερα σε κάθε όμιλο, εκτός του 7ου που υποβιβάστηκαν από τη 7η θέση και κάτω.

## 1ος Όμιλος
### Ομάδες
Στον Α΄ όμιλο συμμετείχαν οι εξής 12 ομάδες:

### Βαθμολογία

## 2ος Όμιλος
### Ομάδες
Στον Β΄ όμιλο συμμετείχαν οι εξής 12 ομάδες:

### Βαθμολογία

## 3ος Όμιλος
### Ομάδες
Στον Γ΄ όμιλο συμμετείχαν οι εξής 12 ομάδες:

### Βαθμολογία

## 4ος Όμιλος
### Ομάδες
Στον Δ΄ όμιλο συμμετείχαν οι εξής 13 ομάδες:

### Βαθμολογία

## 5ος Όμιλος
### Ομάδες
Στον Ε΄ όμιλο συμμετείχαν οι εξής 11 ομάδες:

### Βαθμολογία

## 6ος Όμιλος
### Ομάδες
Στον ΣΤ΄ όμιλο συμμετείχαν οι εξής 11 ομάδες:

### Βαθμολογία

## 7ος Όμιλος
### Ομάδες
Στον Ζ΄ όμιλο συμμετείχαν οι εξής 10 ομάδες:

### Βαθμολογία

## Ειδικό πρωτάθλημα ανόδου
μικρογραφία|241x241εσ|Εικόνα από την αναμέτρηση ΠΑΟ Ρουφ-Μακεδονικός 2-2.
Στο ειδικό πρωτάθλημα ανόδου αγωνίστηκαν οι πρωταθλητές των 7 ομίλων. Διεξήχθη σε 7 αγωνιστικές, δηλαδή ένας γύρος, με το πρόγραμμα να προκύπτει έπειτα από κλήρωση. Την άνοδο στη Σούπερ Λιγκ 2 κέρδισαν οι 4 πρώτες ομάδες.

### Βαθμολογία

----

----

----

----

----

----

----

## Σκόρερ
Με μαύρα γράμματα ο αρχισκόρερ.

*1ος όμιλος: 12 γκολ, Γ. Παυλίδης (Πανδραμαϊκός)
*2ος όμιλος: 11 γκολ, Θάνος Τοπούζης (Μακεδονικός)
*3ος όμιλος: 14 γκολ, Γκουντρουμπής (ΠΟ Ελασσόνας)
*4ος όμιλος: 17 γκολ, Ηλιόπουλος (Διαβολίτσι)  
*5ος όμιλος: 15 γκολ, Καμπεράι (Παναρκαδικός)
*6ος όμιλος: 11 γκολ, Αντωνακόπουλος (Πανελευσινιακός)
*7ος όμιλος: 16 γκολ, Καϊμακαμούδης (Ατσαλένιος)
*Συνολικά: **28 γκολ, Λόρι Κέρι** (Παναχαϊκή, 1ος όμιλος και Σαντορίνη, 5ος όμιλος)
*Ειδικό πρωτάθλημα ανόδου: 5 γκολ, Λόρι Κέρι (Παναχαϊκή)

## Παραπομπές


 

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2021–2022
Κατάλογος κορυφαίων διεθνών σκόρερ ποδοσφαίρου ανδρών ανά χώρα

[μικρογραφία|Ο [Εθνική Πορτογαλίας (ποδόσφαιρο ανδρών)|Πορτογάλος Κριστιάνο Ρονάλντο είναι ο κορυφαίος σκόρερ όλων των εποχών για τις εθνικές ομάδες ανδρών.]]
Ο κατάλογος περιλαμβάνει τους κορυφαίους σκόρερ όλων των εποχών για κάθε εθνική ομάδα ποδοσφαίρου ανδρών ξεχωριστά. Αυτός ο κατάλογος δεν είναι κατάλογος με τους κορυφαίους διεθνείς σκόρερ όλων των εποχών, καθώς αρκετές χώρες έχουν δύο ή περισσότερους παίκτες με περισσότερα γκολ από τον πρώτο σκόρερ μιας άλλης χώρας. Απαριθμεί μόνο τον κορυφαίο σκόρερ κάθε χώρας.

## Κατάλογος με τους κορυφαίους σκόρερ
: Οι παίκτες με **έντονους χαρακτήρες** εξακολουθούν να είναι ενεργοί σε διεθνές επίπεδο.
: Οι παίκτες με *πλάγια γράμματα* κατέχουν επίσης το ρεκόρ για τις περισσότερες συμμετοχές για τη χώρα τους.
: Η κατάταξη έχει γίνει με απαρίθμηση των κρατών. Δώδεκα χώρες (Αρούμπα, Αζερμπαϊτζάν, Βουλγαρία, Κουρασάο, Δανία, Νήσοι Φερόε, Μαδαγασκάρη, Παπούα Νέα Γουινέα, Γιβραλτάρ, Ρουμανία, Σκωτία, Ηνωμένες Πολιτείες και Αμερικανικές Παρθένοι Νήσοι) έχουν δύο παίκτες ισόπαλους ως κορυφαίους σκόρερ. Η Ανγκουίλα, η Ερυθραία και το Νεπάλ έχουν τρεις παίκτες. 
:*Τελευταία ενημέρωση στις 15 Ιουνίου 2024.*

## Κατάλογος κορυφαίων σκόρερ χωρών που δεν είναι μέλη της FIFA
Παρακάτω είναι οι κορυφαίοι σκόρερ για κράτη που δεν είναι μέλη της FIFA, αλλά είναι συνδεδεμένα μέλη μιας από τις συνδεδεμένες συνομοσπονδίες της FIFA.

: Οι παίκτες με **έντονους χαρακτήρες** εξακολουθούν να είναι ενεργοί σε διεθνές επίπεδο.
: Οι παίκτες με *πλάγια γράμματα* κατέχουν επίσης το ρεκόρ για τις περισσότερες συμμετοχές για τη χώρα τους.

## Κατάλογος με τους πρώτους σκόρερ από χώρες που δεν υπάρχουν σήμερα
Αυτοί είναι οι πρώτοι σκόρερ για κράτη που δεν υπάρχουν σήμερα και δεν έχουν αναγνωρισμένη από τη FIFA ομάδα διάδοχο.

: Οι παίκτες με *πλάγια γράμματα* κατέχουν επίσης το ρεκόρ για τις περισσότερες συμμετοχές για τη χώρα τους.

## Σημειώσεις

## Δείτε επίσης

* Κατάλογος ποδοσφαιριστών ανδρών με 150 ή περισσότερες διεθνείς συμμετοχές
* Κατάλογος ποδοσφαιριστών ανδρών με τις περισσότερες επίσημες εμφανίσεις
* Κατάλογος ποδοσφαιριστών με τα περισσότερα τέρματα πρωταθλήματος
* Κατάλογος ποδοσφαιριστών ανδρών με 50 ή περισσότερα διεθνή γκολ
* Κατάλογος ποδοσφαιριστών ανδρών με 500 ή περισσότερα γκολ
* Κατάλογος ποδοσφαιριστών που σημείωσαν ρεκόρ με χατ-τρικ

## Παραπομπές


## Εξωτερικοί σύνδεσμοι

* RSSSF: Players with 100+ Caps and 30+ International Goals. 29 Δεκεμβρίου 2021
* Περισσότερα γκολ από συμμετοχές. FIFA . 3 Ιουνίου 2009
* Οι κορυφαίοι διεθνείς σκόρερ όλων των εποχών στην Ευρώπη UEFA. 9 Σεπτεμβρίου 2015

Κορυφαιοι διεθνεις σκορερ ανδρων
Κυριάκος Ανδρούτσος

Ο **Κυριάκος Ανδρούτσος** (γενν. Πάτρα, 29 Δεκεμβρίου 1950) είναι Έλληνας πρώην ποδοσφαιριστής. Αγωνιζόταν ως δεξιός μπακ.

## Βιογραφικό
Ο Ανδρούτσος γεννήθηκε στην Πάτρα, στις 29 Δεκεμβρίου του 1950.

Ξεκίνησε το ποδόσφαιρο από τον Πανιώνιο Πατρών. Υπήρξε παίκτης της Παναχαϊκής κατά την δεκαετία του ‘70 και αγωνίστηκε με την φανέλα της μεταξύ άλλων και στην ένδοξη στιγμή για τον σύλλογο κατά την ευρωπαϊκή έξοδο της, στο Κύπελλο ΟΥΕΦΑ, πράγμα πρωτόγνωρο τότε για ομάδα από την λεγόμενη ελληνική επαρχία.  

Μάλιστα σε εκείνα τα ευρωπαϊκά παιχνίδια που έδωσε η Παναχαϊκή ο Ανδρούτσος ήταν βασικός σε όλα και χαρακτηριστικό είναι ότι στον πρώτο αγώνα απέναντι στην αυστριακή Γρατς, αναφέρεται από τον τύπο της εποχής ότι μαζί με τους Λεβεντάκο, Σίδερη, Μιχαλόπουλο υπήρξε κορυφαίος για την ομάδα. 

Το 1977 ο Ανδρούτσος πήρε μεταγραφή για τον Ολυμπιακό, στον οποίο αγωνίστηκε για μια σεζόν και έπειτα επέστρεψε στην Παναχαϊκή.     

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Ολυμπιακού Πειραιώς
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κλίβους Παλατίνους

Η **Κεκλιμένη Οδός του Παλατίνου**, λατιν.: Clivus Palatinus, είναι ένας σύγχρονος όρος για έναν δρόμο στην αρχαία Ρώμη μεταξύ της Ρωμαϊκής Αγοράς και του Παλατίνου λόφου. Συνέχιζε την πομπική διαδρομή μετά την Ιερά Οδό κοντά στην Αψίδα του Τίτου και έφτανε μέχρι το Παλατίνο, όπου σταματά, αν και πιθανότατα πήγαινε μέχρι τον Οίκο του Αυτοκράτορα. Αρκετά τμήματα της πλακόστρωσης του δρόμου έχουν διασωθεί.

## Βιβλιογραφία
* "Clivus Palatinus", στο L. Richardson, *A New Topographical Dictionary of Ancient Rome*, Βαλτιμόρη - Λονδίνο, 1992,, σσ.90.

Κατηγορία:Ρωμαϊκές οδοί στην Ιταλία